Autobusu satiksme Jūrmalā
Autobusu satiksme Jūrmalā ir viens no sabiedriskā transporta veidiem, kas nodrošina pasažieru pārvadāšanu pilsētā. Kopš 2017. gada 20. februāra SIA “Jūrmalas autobusu satiksme” nodrošina pasažieru pārvadājumus Jūrmalā. Patlaban (2018. gadā) pasažieru pārvadājumi tiek veikti 7 autobusu un mikroautobusu maršrutos. Pamazām JAS sabiedriskajos transportlīdzekļos tiek ieviesta vienota elektroniskā norēķinu sistēma – e-talons jeb personalizētā viedkarte. Autobusu parks Jūrmalā atrodas Slokā, Dzirnavu ielā 5A.